Dette betyr budsjettet for deg som bor i Møre og Romsdal
Mandag klokken ti presenterte finansminister Sigbjørn Johnsen regjeringens forslag til statsbudsjett for 2013. Her er de viktigste bevilgningene for Møre og Romsdal:485 millioner kroner er til sammen foreslått til E136 Tresfjordbrua og E136 Vågstrandstunnelen. Av de foreslåtte midlene i 2013 forutsettes 194 millioner kroner stilt til disposisjon av bompengeselskapet. Til E39 Kvivsvegen er det foreslått 55 millioner kroner til restarbeider. 218 millioner kroner er foreslått som statlig bevilgning til E39 Hjartåberga. Prosjektet omfatter rassikring på dagens fylkesveg 651 mellom Årset og Løvikneset i Volda kommune. 17 millioner kroner er foreslått til E39 Knutset - Høgset. Av dette beløpet er 15 millioner kroner forutsatt stilt til disposisjon av bompengeselskapet. 265 millioner kroner er foreslått for å videreføre prosjektet Riksveg 70 Oppdølstranda.Høgskolen i Molde, vitenskapelig høgskole for logistikk, får videreført 15 studieplasser som var nye i 2011. Totalt foreslås en bevilgning på 174,6 millioner kroner til høgskolen. Høgskulen i Volda får også videreført finanisering av 15 studieplasser som ble opprettet i 2011. Regjeringen foreslår en økning på 806.000 kroner for å videreføre satsingen på de nye grunnskolelærerutdanningene. Totalt foreslås en bevilgning på 281,5 millioner kroner til høgskolen. Høgskolen i Ålesund får 40 nye studieplasser. Regjeringen vil styrke teknologi- og ingeniørmiljøene og foreslår en engangsbevilgning på 500.000 kroner til investeringer i vitenskapelig utstyr. Totalt foreslås en bevilgning på 213 millioner kroner til høyskolen.Molde International Jazz festival får en økt bevilgning på 0,9 millioner kroner til dekning av økte driftskostnader og økt aktivitet i nytt hus. Regjeringen foreslår å øke bevilgningen til Teatret Vårt med 3,2 millioner kroner til dekning av økte driftskostnader og økt aktivitet i nytt hus. 14,15 millioner kroner går til Operaen i Kristiansund, en økning fra 2012 på 0,8 millioner kroner. Regjeringen vil gi 1,4 millioner kroner mer til Sunnmøre museum. Økningen skal blant annet gå til markering av grunnlovsjubileet i 2014. Regjeringen foreslår å bevilge et investeringstilskudd på fire millioner kroner til Romsdalsmuseet.Regjeringen foreslår å øke tilskuddet til opplæring i kriminalomsorgen med 6,4 millioner kroner til totalt 239 millioner kroner. Deler av økningen er knyttet til utvidet soningskapasitet ved Hustad fengsel fra 2012.
Regjeringen vil satse stort på vei, samt øke antall studieplasser.